വിനോദസഞ്ചാര വികസനം: 11 പദ്ധതികളുമായി ടൂറിസ്റ്റിക് എന്റര്പ്രൈസസ് കുവൈത്ത് സിറ്റി: കുവൈത്തില് വിനോദസഞ്ചാരവുമായി ബന്ധപ്പെട്ട് 11 പുതിയ പദ്ധതികള് ആസൂത്രണം ചെയ്യുന്നതായി ടൂറിസ്റ്റിക് എന്റര്പ്രൈസസ് കമ്ബനി ചീഫ് എക്സിക്യൂട്ടിവ് ഒാഫിസര് അബ്ദുല് വഹാബ് അഹ്മദ് അല് മര്സൂഖ് പറഞ്ഞു. കുവൈത്ത് ടവറില് വാര്ത്തസമ്മേളനത്തില് സംസാരിക്കുകയായിരുന്നു അദ്ദേഹം. രാജ്യത്തിലെ വിനോദ സൗകര്യ വികസനങ്ങളില് പുതിയ അധ്യായം എഴുതാന് തയാറെടുക്കുകയാണ്. ഉല്ലാകേന്ദ്രങ്ങള് നവീകരിക്കാനും പുതിയവ സ്ഥാപിക്കാനും ചിലത് പുനര് നിര്മിക്കാനും സ്ഥാനം മാറ്റാനും പദ്ധതിയുണ്ട്. ലോകോത്തരമായ ഉല്ലാസ അനുഭവങ്ങള് സമ്മാനിച്ച് കുവൈത്തിലേക്ക് കൂടുതല്പേരെ ആകര്ഷിക്കുകയാണ് ലക്ഷ്യം. പാര്ക്കുകള്, കുടുംബ വിനോദകേന്ദ്രങ്ങള്, റിക്രിയേഷന് ക്ലബ്, ഹൈവേ വിശ്രമ കേന്ദ്രങ്ങള്, തീരദേശ ഉല്ലാസകേന്ദ്രങ്ങള് എന്നിവ ഉള്ക്കൊള്ളിച്ചാണ് 11 പദ്ധതികള് തയാറാക്കുന്നത്. നുവൈസീബ് വിശ്രമകേന്ദ്രം, റാസ് അല് അര്ദ് ക്ലബ്, മെസ്സില ബീച്ച് എന്നിവ നവീകരിക്കുമെന്നും അദ്ദേഹം കൂട്ടിച്ചേര്ത്തു. സാമൂഹിക സാമ്ബത്തിക വികസനത്തിനും മനുഷ്യവിഭവശേഷി വികസനത്തിനും തൊഴില് സൃഷ്ടിക്കും വിനോദസഞ്ചാര വികസനത്തിനും പുതിയ പദ്ധതികള് സഹായിക്കുമെന്ന് അബ്ദുല് വഹാബ് അഹ്മദ് അല് മര്സൂഖ് പറഞ്ഞു.